KLASA: 360-01/19-01/11

URBROJ: 2176/04-03-19-2

Novska, 24. travnja 2019.

Na temelju članka 5. Odluke o uvjetima, načinu i kriterijima sufinanciranja obnove višestambenih zgrada (“Službeni vjesnik”, broj 17/19) i Odluke Gradskog vijeća Grada Novske (KLASA:360-01/19-01/11; URBROJ: 2176/04-01-19-2 od 24. travnja 2019. godine) Grad Novska objavljuje

**JAVNI POZIV**

**za podnošenje prijava za sufinanciranje obnove višestambenih zgrada**

 **na području grada Novske u 2019. godini**

1.Javni poziv upućen je suvlasnicima višestambenih zgradaza zajedničko sufinanciranje obnove prema iskazanom modelu sufinanciranja: Grad Novska 70%, a suvlasnici višestambenih zgrada 30% ukupno potrebnih sredstava za obnovu.

Višestambena zgrada je zgrada u kojoj se najmanje 50% korisne površine zgrade koristi za stanovanje, koja ima tri ili više stambenih jedinica, kojom upravlja upravitelj zgrade u skladu sa zakonom koji uređuje pravo vlasništva i druga stvarna prava i uredbom koja regulira održavanje zgrada.

2. Mjere prihvatljive za sufinanciranje su:

- izrada projektne dokumentacije za obnovu,

- građevinski radovi obnove postojeće fasade ili izgradnje nove,

- zamjena zajedničke stolarije,

- obnova krovišta,

- obrtnički radovi (limarski i bravarski radovi),

- stručni nadzor građenja.

3. Prijave za sufinanciranje podnose se popunjavanjem obrasca prijave koji se nalazi na službenoj stranici grada [www.novska.hr](http://www.novska.hr).

Prijave se dostavljaju na adresu: Grad Novska, Trg dr. Franje Tuđmana 2 (pisarnica Grada Novske) ili preporučeno poštom u zatvorenoj omotnici s naznakom “Prijava na javni poziv za obnovu višestambenih zgrada”.

 Podnositelj prijave dužan je uz prijavu dostaviti odgovarajuću dokumentaciju:

1) suglasnost suvlasnika (natpolovična većina suvlasnika zgrade koja se računa po suvlasničkim dijelovima i po broju suvlasnika), ugovor o upravljanju stambenom zgradom i izvadak iz sudskog registra,

2) ime i prezime svih vlasnika/suvlasnika zgrade (nekretnine), OIB;

3) izvadak iz sudskog ili obrtnog registra za upravitelja, ime i prezime osobe ovlaštene

 za zastupanje upravitelja zgrade, telefon, mobitel, e-mail,

4) izvod iz katastarskog plana s posjedovnim listom s identifikacijom ne stariji od 6

 mjeseci,

5) verificirani izvadak iz zemljišne knjige ne stariji od 6 mjeseci ili pravovaljani dokaz o stjecanju vlasništva,

6) presliku dokaza o legalnosti građevine,

7) ugovor o upravljanju zgradom s pripadajućim prilozima i međuvlasnički ugovor,

8) projektnu dokumentaciju izrađenu i ovjerenu od ovlaštenog projektanta i ponudbeni troškovnik

9) izjavu kojom upravitelj zgrade potvrđuje da raspolaže osiguranim financijskim sredstvima od strane suvlasnika, a sukladno troškovniku koji je sastavni dio tehničke dokumentacije.

4. Javni poziv je otvoren najduže do 30. studenog 2019. godine, a prijave se otvaraju redoslijedom zaprimanja. Grad će obavijestiti prijavitelje o zatvaranju javnog poziva kada ukupan iznos zatraženih sredstava po prijavama premaši raspoloživi iznos financijskih sredstava osiguran u proračunu za 2019. godinu.

5. Stručno vrednovanje podnesenih prijava, bodovanje po zaprimljenim prijavama i utvrđivanje prijedloga liste prioriteta provodi Povjerenstvo u skladu s odredbama Odluke o uvjetima, načinu i kriterijima sufinanciranja obnove višestambenih zgrada (“Službeni vjesnik”, broj 17/19).

6. Podnositelj prijave koji je uvršten na listu prioriteta, a koji je sukladno propisima kojima se uređuje javna nabava obvezan provoditi postupak javne nabave radova, dužan je postupak nabave radova provoditi sukladno tim propisima.

Ako prema propisima iz stavka 1. ove točke podnositelj prijave nije obvezan provoditi postupak javne nabave radova, dužan je Gradonačeniku dostaviti dokaz da je odabrao najpovoljniju ponudu na temelju najmanje tri prikupljene ponude.

Podnositelj prijave dužan je postupak nabave provesti u roku od 100 dana od uvrštenja na listu prioriteta.

 U postupku odabira najpovoljnije ponude za izvođenje radova obnove višestambenih zgrada, podnositelj prijave dužan je osigurati sudjelovanje predstavnika Grada.

Odabrani prijavitelj dužan je nakon provedenog postupka nabave dostaviti Gradu Novskoj izvedbeni troškovnik i ugovor o izvođenju radova s odabranim ponuditeljem, u roku od 120 dana od uvrštenja na listu prioriteta.

Ako prijavitelj u roku iz prethodnog stavka ne dostavi izvedbeni troškovnik i ugovor o izvođenju radova smatra se da je odustao od sufinanciranja obnove višestambene zgrade, a višestambene zgrade kojima upravlja bit će brisane s Liste prioriteta.

7. Odluku o dodjeli sufinanciranog iznosa donosi nadležno tijelo ovlašteno za raspolaganje imovinom sukladno općem aktu Grada Novska.

 Grad Novska